
Hatékony eljárások mozgó objektumok valósidejű 3D-s rekonstrukciójához GPU segítségével

A számítógépes látás és számítógépes grafika egyik perspektivikus kutatási területe dinamikus 3D modellek létrehozását célozza meg. A feladat – bonyolultsága miatt – speciális stúdiót igényel, ahol a mozgó alakzatról több nézőpontból készíthetünk videofelvételeket. A probléma nagy számításigényű volta miatt, ezt csak egy korszerű videokártya igénybevételével lehet elérni. A dolgozatban bemutatok egy a Magyar Tudományos Akadémia Számítástechnikai és Automatizálási Kutatóintézete 4D Studiójának fejlesztett szoftverkomponenst, mely lehetővé teszi a valós idejű rekonstruálást és megjelenítést. A fejlesztés során meg kellett határozni azokat a képfeldolgozó és számítógépes grafikai algoritmusokat, amelyek hatékonyan implementálhatóak GPU-s környezetben, és egy végrehajtási futószalagba (pipeline) szervezve őket megoldják a feladatot.
A dolgozat elkészítése során következő részfeladatok kerültek megvalósításra:
· Képek szegmentálása, az alakzat különválasztása a háttértől.
· A szegmentált képekből 3D volumetrikus modell készítése.
· A volumetrikus modellből 3D háromszögháló készítése.
· A háromszögháló textúrázása.
· A kapott textúrázott modell megjelenítése, több nézőpontból, felhasználó által vezérelve.



